Φρειδερίκος της Σαξονίας-Μάινινγκεν

Ο Φρειδερίκος (γερμ. Friedrich, 12 Οκτωβρίου 1861 - 23 Αυγούστου 1914) από τον Οίκο των Βέττιν ήταν πρίγκιπας της Σαξονίας-Μάινινγκεν.

Βιογραφία
Ο Φρειδερίκος Ιωάννης Βερνάρδος Χέρμανν Ερρίκος Μαυρίκιος ήταν ο τρίτος γιος του Γεωργίου Β΄ της Σαξονίας-Μάινινγκεν και της Θεοδώρας, κόρης του Ερνέστου Α΄ του Χόενλοε-Λάνγκενμπουργκ.

Το 1914 απεβίωσε στο Κάστρο Ταρσιέν του Βαλκούρ, που βρίσκεται στο Ναμύρ του Βελγίου. Ο γιος του Γεώργιος Γ΄ έγινε τιτουλάριος δούκας της Σαξονίας-Μάινινγκεν.

Οικογένεια
Νυμφεύτηκε το 1889 την Αδελαΐδα, κόρη του Ερνέστου του Λίππε-Μπήστερφελτ, και είχε τέκνα:
 Θεοδώρα (1890 - 1972), παντρεύτηκε τον Γουλιέλμο Ερνέστο της Σαξονίας-Βαϊμάρης-Άιζεναχ.
 Αδελαΐδα (1891 - 1971), παντρεύτηκε τον Αδαλβέρτο της Πρωσίας.
 Γεώργιος Γ΄ (1892 - 1946), τιτουλάριος Δούκας της Σαξονίας-Μάινινγκεν.
 Ερνέστος (1895 - 1914), απεβίωσε στη μάχη του Μωμπέζ.
 Λουίζα (1899 - 1945), παντρεύτηκε τον βαρόνο Γκετς φον Βάνγκενχαϊμ.
 Βερνάρδος Δ΄ (1901 - 1984), τιτουλάριος Δούκας της Σαξονίας-Μάινινγκεν.

Πηγές
 Almanach de Gotha, Gotha 1931

Παραπομπές 

Οίκος των Βέττιν